open-index/open-wikipedia-markdown huggingface dataset:
Κεφαλόβρυσο Σουλίου Αχαΐας

:*Για οικισμούς με ίδιο όνομα στην Αχαΐα, δείτε: [[Κεφαλόβρυσο Αχαΐας]]*

Το **Κεφαλόβρυσο**, παλαιότερα γνωστό ως **Χαρμανταίικα**, είναι μικρό ορεινό χωριό της Κοινότητας Σουλίου του Δήμου Πατρέων. Σύμφωνα με την απογραφή 2021 το χωριό έχει πληθυσμό μόλις 3 κατοίκους ενώ με την απογραφή του 2011 είχε 9.

## Τοποθεσία
Το Κεφαλόβρυσο είναι χτισμένο στους δυτικούς-νοτιοδυτικούς απόκρημνους πρόποδες του Παναχαϊκού όρους και συγκεκριμένα στην ορεινή περιοχή του Σουλίου, άνωθεν του ρέματος του Βερβενίκου και κοντά στον Γλαύκο ποταμό, σε υψόμετρο περίπου 730 μέτρων από την επιφάνεια της θάλασσας.

Απέχει περί τα 17 χιλιόμετρα οδικώς από το κέντρο της πόλης της Πάτρας.

## Γενικά στοιχεία
Αναγνωρίστηκε επίσημα ως οικισμός το 1951 με την ονομασία «Χαρμανταίικα» ενώ τέσσερα χρόνια αργότερα, το 1955, μετονομάστηκε σε «Κεφαλόβρυσο». Ωστόσο, η παλαιότερη ονομασία του χωριού είναι αρκετά διαδεδομένη και σήμερα, ιδίως στους ντόπιους.

## Παραπομπές


## Πηγές
* 

## Βιβλιογραφία
* 

## Εξωτερικοί σύνδεσμοι
* moriasnow.gr, Κεφαλόβρυσο
* Ε.Ε.Τ.Α.Α - Διοικητικές μεταβολές οικισμών των Ο.Τ.Α.

Κατηγορία:Χωριά της περιφερειακής ενότητας Αχαΐας
Κατηγορία:Σούλι Αχαΐας
Κατηγορία:Δήμος Πατρέων
Στέρνα Αχαΐας

Η **Στέρνα** είναι μικρός οικισμός της Τοπικής Κοινότητας Βασιλικού του Δήμου Ερυμάνθου στο Νομό Αχαΐας.

Βρίσκεται χτισμένη σε μια πεδινή τοποθεσία, αρκετά επίπεδη μορφολογικά, σε υψόμετρο περίπου 145 μέτρων. Απέχει οδικώς μόλις μισό χιλιόμετρο από το Βασιλικό, 9 χιλιόμετρα από την Χαλανδρίτσα και 17 χιλιόμετρα από το κέντρο της Πάτρας.

## Ιστορικά στοιχεία
Οφείλει την ονομασία του σε στέρνα που υπάρχει εκεί. Είναι σχετικά καινούριος οικισμός. Αναγνωρίστηκε επίσημα ως οικισμός στις 17/03/1991 και έκτοτε αποτελεί τμήμα της Κοινότητας Βασιλικού σε όλες τις διοικητικές μεταβολές που έχουν πραγματοποιηθεί.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Λοιπά στοιχεία
Στην περιοχή υπάρχουν πολλές εύφορες καλλιεργήσιμες εκτάσεις γης, ενώ πολύ κοντά στον οικισμό επίσης βρίσκεται χτισμένος ναός αφιερωμένος στην Παναγία την Παντάνασσα.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Πραγματικός και μόνιμος πληθυσμός της απογραφής 1991 και 2001, Εθνική Στατιστική Υπηρεσία (Ε.Σ.Υ.Ε.). Ανακτήθηκε από το αρχειοθετημένο πρωτότυπο: 13/02/2014.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Στέρνας Αχαΐας, eetaa.gr. Ανακτήθηκε: 12/11/2017.
* Ε.Ε.Τ.Α.Α. - Διοικητικές μεταβολές Κοινότητας Βασιλικού Αχαΐας. eetaa.gr. Ανακτήθηκε: 10/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Ιστρορουμανική γλώσσα

Η **ιστρορομανική** είναι μια ρομανική γλώσσα που μιλιέται σε λίγα χωριά της χερσονήσου της Ιστρίας, στη Βόρεια Ανδριατική, από περίπου 1.000 άτομα. Θεωρείται σύμφωνα με την UNESCO σοβαρά απειλούμενη με εξαφάνιση γλώσσα. Έχει περισσότερες ομοιότητες με τη ρουμανική απ' ό,τι η κουτσοβλαχική και η μογλενίτικη. Μια από τις ιδιαιτερότητές της είναι ο φαινόμενο του ρωτακισμού. Ορισμένοι γλωσσολόγοι πιστεύουν ότι οι Ιστρορομάνοι εγκαταστάθηκαν στην Ιστρία πριν 600 χρόνια ερχόμενοι από την Τρανσυλβανία. Κάποιες δάνειες λέξεις πάντως οδηγούν στο συμπέρασμα πως πριν καταλήξουν στην Ιστρία, οι Ιστρορομάνοι είχαν μείνει για ένα μεγαλύτερο χρονικό διάστημα στη Βόρεια Δαλματία. Η πρώτη ιστορική μαρτυρία για τους Ιστρορομάνους τοποθετείται το 1329 από σερβικά χρονικά που αναφέρουν την ύπαρξη βλάχικου πληθυσμού σε αυτή τη περιοχή.

Κατηγορία:Ανατολικές ρομανικές γλώσσες
Κατηγορία:Γλώσσες της Κροατίας
Αντώνης Βγόντζας

Ο **Αντώνης Βγόντζας** (1946-2019) ήταν Έλληνας δικηγόρος και πολιτικός. Είχε διατελέσει διευθυντής του Νομικού Γραφείου του πρωθυπουργού Ανδρέα Παπανδρέου στην τελευταία κυβέρνησή του (1993 - 1996), γενικός γραμματέας στα υπουργεία Υγείας και ΠΕΧΩΔΕ και νομικός σύμβουλος στα υπουργεία Δικαιοσύνης, Παιδείας και Προεδρίας της Κυβέρνησης.

## Σπουδές
Γεννήθηκε και μεγάλωσε στην Αθήνα. Κατάγεται από την Κρήτη και συγκεκριμένα από το χωριό Καπίστρι (νυν οικισμός Σταυρού) Ιεράπετρας του δήμου Ιεράπετρας Λασιθίου. Σπούδασε νομικά, οικονομικά και οικονομικά μαθηματικά στην Αθήνα, την τότε Δυτική Γερμανία και τη Φινλανδία και ασκεί τη δικηγορία από το έτος 1971.

## Από τη δικτατορία στη μεταπολίτευση
Συνεχίζοντας τη φοιτητική αντιδικτατορική του δράση υπερασπίστηκε ως νέος δικηγόρος φοιτητές και νέους ενώπιον στρατιωτικών και πολιτικών δικαστηρίων. Η δράση του αυτή υπήρξε αφορμή για να συλληφθεί, να κακοποιηθεί και τελικώς να φυλακιστεί από το χουντικό καθεστώς. Παρέμεινε πέντε μήνες στο ΕΑΤ- ΕΣΑ ως  «πρωτεργάτης της φοιτητικής αναταραχής». Μετά την πτώση της χούντας υπήρξε συνήγορος θυμάτων στις δίκες κατά των βασανιστών του καθεστώτος. 

## Σταδιοδρομία ως νομικός
Από το 1971 ήταν μάχιμος δικηγόρος και διατηρούσε δικηγορικό γραφείο στο κέντρο της Αθήνας. Από το 1976 μέχρι και σήμερα διατέλεσε επιστημονικός συνεργάτης - βοηθός της Νομικής Σχολής του Πανεπιστημίου Αθηνών. 
Εκτός από υπερασπιστής ενώπιον των δικαστηρίων, είχε συμμετάσχει σε πολλές επιτροπές για την αναθεώρηση και τον εκσυγχρονισμό του ελληνικού δικαίου, καθώς και σε επιτροπές εμπειρογνωμόνων για τη νομοθεσία της Ευρωπαϊκής Ένωσης.

## Σχέση με τον Ανδρέα Παπανδρέου
Συμμετείχε στην ομάδα υπεράσπισης του πρωθυπουργού Ανδρέα Γ. Παπανδρέου για το «σκάνδαλο Κοσκωτά» τόσο πριν όσο και κατά τη διάρκεια της δίκης και αθώωσής του από το Ειδικό Δικαστήριο το 1991 - 1992. Υπήρξε επίσης συνήγορός του μαζί με τον Χρήστο Ροκόφυλλο ενώπιον των αγγλικών δικαστηρίων στη δίκη κατά του περιοδικού TIME.

Κατά την τελευταία θητεία του Ανδρέα Γ. Παπανδρέου ως Πρωθυπουργού (1993 - 1996) υπήρξε νομικός του σύμβουλος και διευθυντής του Νομικού Γραφείου του.

## Θητεία σε θέσεις δημόσιας ευθύνης
Είχε διατελέσει γενικός γραμματέας στα υπουργεία Υγείας και ΠΕΧΩΔΕ, καθώς και νομικός σύμβουλος στα υπουργεία Δικαιοσύνης, Προεδρίας, Παιδείας και Υγείας

## Ενασχόληση με την πολιτική
Ασχολήθηκε ενεργά με την πολιτική τις τελευταίες δύο δεκαετίες, κυρίως στην ιδιαίτερη πατρίδα του την Κρήτη, όπου έχει υπάρξει υποψήφιος βουλευτής με το ΠΑΣΟΚ.

Αρθρογραφούσε τακτικά στην εφημερίδα «ΝΕΑ ΚΡΗΤΗ» και είναι συγγραφέας οκτώ βιβλίων, μεταξύ των οποίων και ένα για την αθώωση του Ανδρέα Παπανδρέου για την υπόθεση Κοσκωτά.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες πολιτευτές
Κατηγορία:Έλληνες συγγραφείς του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες δικηγόροι του 21ου αιώνα
Νατζάφ

thumb|250px|Το ιερό του Αλή
Η **Νατζάφ** (αραβικά: النجف, *Αν Νατζάφ*) είναι πόλη στο Ιράκ, πρωτεύουσα του κυβερνείου Νατζάφ. Η Νατζάφ υπολογίζεται ότι το 2011 είχε 675.000 κατοίκους. Η πόλη βρίσκεται περίπου 160 χιλιόμετρα νότια της Βαγδάτης, σε μια ράχη δυτικά του Ευφράτη. Η Νατζάφ μαζί με τη Καρμπάλα θεωρούνται δύο από τις ιερότερες πόλεις για τους Σιίτες.

Η πόλη είναι γνωστή ως ο τόπος ταφής του Αλή. Η πόλη ιδρύθηκε από τον Χαρούν αλ Ρασίντ το 791 ως ιερό για τον Αλή, αλλά άρχισε να αναπτύσσεται μετά τον 10ο αιώνα. Η πόλη υπήρξε για αιώνες τόπος εκκίνησης για το χατζ. Το τέμενος Ιμάμη Αλή (κατασκευάστηκε το 977), με το χρυσό του τρούλο και την πολυτελή διακόσμηση, βρίσκεται κοντά στο κέντρο της πόλης και αποτελεί σημαντικό προσκύνημα για τους μουσουλμάνους. Στην πόλη βρίσκονται πολλές θρησκευτικές σχολές. Στην πόλη επίσης βρίσκονται πολλά κοιμητήρια, καθώς πολλοί Σιίτες θεωρούν την πόλη τόσο ιερή ώστε αν ταφούν στη Νατζάφ θα βρεθούν στο παράδεισο. Μετά την Ιρανική Επανάσταση οι Σιίτες της πόλης αποτελούσαν σημείο τριβής ανάμεσα στο Ιράκ και στο Ιράν.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράκ
Προεδρική εκλογή των Ηνωμένων Πολιτειών 1996 στο Νιου Χάμσαϊρ

Η **προεδρική εκλογή των Ηνωμένων Πολιτειών στο Νιου Χάμσαϊρ το 1996** έλαβε χώρα στις 5 Νοεμβρίου 1996, as part of the 1996 United States presidential election. Voters chose four representatives, or electors to the Electoral College, who voted for President and Vice President.

Αν και παραδοσιακά μια Ρεπουμπλικανική πολιτεία, το 1996 θα σηματοδοτούσε την δεύτερη προεδρική εκλογή στη σειρά που στο Νιου Χάμσαϊρ επικράτησε ο Δημοκρατικός Μπιλ Κλίντον, τότε εν ενεργεία πρόεδρος. Ο Κλίντον έλαβε 49,32% της λαϊκής ψήφου έναντι του Ρεπουμπλικανού αντιπάλου του, Μπομπ Ντολ, ο οποίος έλαβε 39.37%, μια διαφορά 9,95%. Ο Reform Party candi date Ross Perot finished in third with 9.69% of the popular vote.

Η σχεδόν δέκα ποσοστιαίων μονάδων νίκη του Κλίντον στο Νιου Χάμσαϊρ ήταν πολύ πειστικότερη από την προηγούμενη νίκη του στην πολιτεία το 1992· εκείνο το έτος είχε κατορθώσει μόνο μια οριακή σχετική πλειοψηφία 39% επί του 38% του Τζορτζ Χ. Ο. Μπους, με τον Ρος Περό να λαμβάνει σχεδόν 23% των ψήφων. Για μια πολιτεία η οποία είχε ψηφίσει πάνω από 60% Ρεπουμπλικανικά μέχρι την δεκαετία του 1980, οι νίκες του Κλίντον αντιπροσώπευαν μια δραματική μεταστροφή προς το Δημοκρατικό Κόμμα στο Νιου Χάμσαϊρ. Έκτοτε η πολιτεία έχει ψηφίσει τους Δημοκρατικούς σε κάθε προεδρική εκλογή εκτός από μια οριακή απλή πλειοψηφία των Ρεπουμπλικανών το 2000. 

## Αποτελέσματα

## Παραπομπές


Νιου Χαμσαιρ
Κατηγορία:Νιου Χάμσαϊρ
Στάδιο Αλγκάρβε

Το **Στάδιο Αλγκάρβε** είναι ένα ποδοσφαιρικό γήπεδο κοντά στο Φάρο της Πορτογαλίας. Κατασκευάστηκε το 2003 και είναι έδρα της ΣΚ Φαρένσε, ενώ η χωρητικότητά του αγγίζει τις 30.305 θέσεις.

## Ιστορία
Το γήπεδο άρχισε να κατασκευάζεται το 2003, ώστε να φιλοξενήσει αγώνες του Ευρωπαϊκού Πρωταθλήματος Ποδοσφαίρου 2004. 

## Αγώνες Euro 2004

Κατηγορία:Στάδια ποδοσφαίρου στην Πορτογαλία
Κατηγορία:Αθλητικές εγκαταστάσεις στην Πορτογαλία
Οστροβούλ Τσιοκανέστι

μικρογραφία|Η Νησίδα στον δορυφορικό χάρτη
Το **Οστροβούλ (νησίδα) Τσιοκανέστι** (*[[ρουμανικά]] : Ostrovul Ciocănești*) είναι νησί στον ποταμό Δούναβη που ανήκει στη Ρουμανία. 

Η νησίδα βρίσκεται κοντά στην πόλη Τσιοκανέστι είναι προστατευόμενος βιότοπος με την ονομασία "Ostrovul Ciocanesti Nature" και καταλαμβάνει έκταση 206,7 εκτάρια και μήκος 3,000 μέτρα. Η νησίδα αποτελεί Ζώνη ειδικής προστασίας για την ορνιθοπανίδα και προστατεύεται από τις διεθνείς συμβάσεις της Βόννης και της Βέρνης. Στη νησίδα φωλιάζουν πάνω από 100 είδη πουλιών όπου τα 70 περίπου είναι μεταναστευτικά.

## Παραπομπές


Κατηγορία:Νησιά της Ρουμανίας
Κατηγορία:Νησιά του Δούναβη
Λουξεμβούργο (αποσαφήνιση)

**Λουξεμβούργο** είναι η ονομασία που έχουν:

*το Λουξεμβούργο, κράτος της Δυτικής Ευρώπης
*το Λουξεμβούργο (πόλη), πρωτεύουσα του κράτους
*το Λουξεμβούργο (Βελγική επαρχία), επαρχία της Βαλλωνίας του Βελγίου.
Tatoeba

**Tatoeba.org** είναι μια ελεύθερη συνεργατική online βάση δεδομένων με παραδείγματα φράσεων που προορίζονται ως εργαλείο για όσους μαθαίνουν ξένες γλώσσες.  Το όνομα της προέρχεται από τον Ιαπωνικό όρο «tatoeba» (例えば　*tatoeba*), που σημαίνει «για παράδειγμα».  Σε αντίθεση με άλλα  online λεξικά, που επικεντρώνονται στις λέξεις, το **Tatoeba** επικεντρώνει στη  μετάφραση  ολόκληρων προτάσεων.  Επιπλέον, η δομή της βάσης δεδομένων και το περιβάλλον εργασίας δίνει έμφαση στη σχέση ένα-προς-πολλά. Μια πρόταση μπορεί να έχει όχι μόνον πολλές μεταφράσεις μέσα σε μια μοναδική γλώσσα, αλλά οι μεταφράσεις της σε όλες τις γλώσσες είναι άμεσα ορατές, όπως και οι έμμεσες μεταφράσεις που εμπλέκουν μια αλυσίδα από  κλιμακωτούς συνδέσμους  από τη μια γλώσσα προς την άλλη. 

Ο ιστότοπος είναι ανοιχτός στο κοινό.  Η εγγραφή είναι υποχρεωτική προκειμένου ένας χρήστης να συνεισφέρει σε προτάσεις, μεταφράσεις, ή σχόλια, χωρίς όμως να τίθενται απαιτήσεις όσον αφορά γλωσσικές ή γλωσσολογικές σπουδές  σε αυτούς που επιθυμούν να εγγραφούν. 

Το Tatoeba ιδρύθηκε από την  Trang Ho το 2006. Αυτή αρχικά φιλοξενούσε το εγχείρημα  στο  Sourceforge υπό το όνομα «multilangdict». Σήμερα αυτή διαχειρίζεται το εγχείρημα από κοινού με τον  Allan Simon, που συνέπραξε το  2009 και είναι ο τωρινός συντηρητής. Το Tatoeba φιλοξενείται και υποστηρίζεται από το  Free Software Foundation France.  Τα δεδομένα που συλλέγονται από το εγχείρημα είναι ελεύθερα διαθέσιμα με άδεια   Creative Commons Attribution.

## Παραπομπές


## Εξωτερικοί σύνδεσμοι
*
*Επίσημο μπλογκ του εγχειρήματος Tatoeba

Κατηγορία:Ψηφιακά λεξικά
Χρυσή εποχή της πειρατείας

μικρογραφία|Η σύλληψη του πειρατή Μαυρογένη από τον Maynard το 1718
Η **«Χρυσή εποχή της πειρατείας»** είναι χαρακτηρισμός που δίνεται για την περιγραφή της περιόδου της ναυτικής ιστορίας μεταξύ της δεκαετίας του 1650 και αυτής του 1730. Κατά τη συγκεκριμένη περίοδο παρατηρείται μια εντυπωσιακή άνθηση της πειρατείας. Αυτή αποτελεί σύμπτωμα τόσο της ραγδαίας ανάπτυξης των νέων υπερπόντιων ευρωπαϊκών αποικιών σε συνδυασμό με την ελλειπή και αναποτελεσματική διακυβέρνηση σε αυτές, όσο και των διευρωπαϊκών συγκρούσεων της εποχής. Οι τελευταίες οδηγούν στη μείωση της παρουσίας ναυτικών δυνάμεων στις αποικίες και στην ταυτόχρονη δημιουργία νέων, καταρτισμένων και έμπειρων σε πολεμικές συγκρούσεις ναυτικών.

Κατά τον γενικευμένο ορισμό της περιόδου, η «χρυσή εποχή της πειρατείας» μπορεί να χωριστεί σε τρία βασικά μέρη:

*Την περίοδο μεταξύ του 1650 και του 1680, όπου χαρακτηρίζεται από τις επιθέσεις Βρετανών και Γάλλων ναυτικών, με βάση τα λιμάνια της Τζαμάικας και της Τορτούγα, σε Ισπανικές αποικίες και πλοία στην περιοχή της Καραϊβικής και του ανατολικού Ειρηνικού Ωκεανού. 
*Την περίοδο του αποκαλούμενου *«Πειρατικού Γύρου»*, της δεκαετίας του 1690, όπου οι Βρετανοί κατά κύριο λόγο πειρατές επιτίθενται κατά Μουσουλμανικών στόχων και κατά αποστολών της Εταιρίας Ανατολικών Ινδιών, σε μια διαδρομή που ξεκινά από τον δυτικό Ατλαντικό, ακολουθεί τον γύρο του νότιου άκρου της Αφρικής με σημαντικό σταθμό τη Μαδαγασκάρη και καταλήγει στον Ινδικό Ωκεανό και την Ερυθρά Θάλασσα, σε περιοχές όπως οι ακτές της Υεμένης και της Ινδίας. Οι επιθέσεις στην ίδια διαδρομή θα επαναληφθούν και τη δεκαετία του 1720. 
*Την περίοδο μεταξύ του 1716 και του 1726, μετά το τέλος των πολέμων της Ισπανικής Διαδοχής, όταν πολλοί Αγγλο-Αμερικανοί κυρίως ναυτικοί και κουρσάροι θα βρεθούν άνεργοι και θα στραφούν μαζικά προς την πειρατεία στις περιοχές της Καραϊβικής, της ανατολικής Αμερικανικής ακτογραμμής, τις ακτές της Δυτικής Αφρικής και τον Ινδικό Ωκεανό. 

Πιο περιοριστικοί ορισμοί της «χρυσής εποχής της πειρατείας» αποκλείουν κομμάτια της πρώτης ή της δεύτερης περιόδου, ενώ όλοι περιλαμβάνουν την τρίτη περίοδο.

Κατηγορία:Πειρατεία
Νεάπολη Πάτρας

Η **Νεάπολη Πάτρας** είναι συνοικία της σύγχρονης Πάτρας, ευρισκόμενη στο νότιο τμήμα της πόλης, και απέχει οδικώς περί τα 5,5 χιλιόμετρα από το κέντρο της.

## Τοποθεσία
Η συνοικία βρίσκεται στον Νότιο Τομέα της Πάτρας, εκτείνεται νότια των Ζαρουχλαιίκων, νοτιοδυτικά της Ταραμπούρα, δυτικά των Πορτών (Ροδόπουλου) και ανατολικά των Κρύων Ιτεών και του εργοστασίου της Πειραϊκής - Πατραϊκής. Το νοτιότερο όριο της συνοικίας βρίσκεται ανάντη του ποταμού Γλαύκου.

Βασικές οδικές αρτηρίες της συνοικίας είναι οι οδοί *Αργοναυτών*, *Βελισσαρίου Οικονόμου*, *Γλαύκου* (κάθοδος), *Ετεοκλέους*, *Ευβοίας*, *Ευφήμου*, *Εχίονος*, *Κορώνου*, *Λαοκόοντος*, *Μπεγλή*, *Παπακωνσταντοπούλου* και *Φινέως*. Στη Νεάπολη βρίσκεται επίσης η πλατεία *Ολυμπίων Θεών*. 

Στη συνοικία έχουν φτιαχτεί την τελευταία δεκαπενταετία εργατικές κατοικίες, στην περιοχή των οποίων έχουν βρεθεί και ανασκαφεί λείψανα ταφικού θαλάμου και αγροικίας που ανάγονται στην περίοδο των ρωμαϊκών χρόνων. 

## Λοιπά στοιχεία
Αρχικά, υπήρχε στην Πάτρα του 19ου αιώνα συνοικία με το παρόν όνομα βορείως της συνοικίας του Βλατερού, σύμφωνα με πολεοδομικό σχέδιο της πόλης του Σταματίου Βουλγάρεως, το οποίο όμως έπεσε σε αχρηστία και έπαψε να ακούγεται στην πόλη.

## Παραπομπές


## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

## Βιβλιογραφία
* Κώστας Ν. Τριανταφύλλου, *Ιστορικό λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Νεάπολις.

## Εξωτερικοί σύνδεσμοι
* Νεάπολη Πάτρας. wikimapia.org. Ανακτήθηκε: 14/02/2014.

Κατηγορία:Συνοικίες της Πάτρας
Παναγής Γεράκης

Ο **Παναγής Γεράκης του Κωνσταντίνου** (Αργοστόλι, 24 Σεπτεμβρίου 1925 - Πάτρα, 13 Φεβρουαρίου 2014) ήταν Έλληνας δικηγόρος και πολιτικός. Υπηρέτησε ως βουλευτής με τη ΝΔ από το 1974 ως το 1981.

## Βιογραφία
Φοίτησε στο Γυμνάσιο Αρρένων του Αργοστολίου.

Σπούδασε Νομικά και εξελέγη βουλευτής στην εκλογική περιφέρεια Κεφαλληνίας στις εκλογές του 1974 με τη Νέα Δημοκρατία, συγκεντρώνοντας 5.554 σταυρούς προτίμησης και επανεξελέγη το 1977 με 4.032 σταυρούς.

Απεβίωσε το 2014 στην Πάτρα, όταν κατέρρευσε χάνοντας τις αισθήσεις του, ενώ βρισκόταν στο Δικαστικό Μέγαρο της πόλης.

## Παραπομπές


## Πηγές
* 

Κατηγορία:Βουλευτές Κεφαλληνίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες δικηγόροι του 20ού αιώνα
Ελεύθερη χιονοδρομία στους Χειμερινούς Ολυμπιακούς Αγώνες 2014

Το **[[ελεύθερο σκι]] στους [[Χειμερινοί Ολυμπιακοί Αγώνες 2014|Χειμερινούς Ολυμπιακούς Αγώνες του 2014]]** έγινε στο πάρκο Ρόζα Χούτορ κοντά στην Κρασνάγια Πολιάνα του Σότσι, στη Ρωσία. Συνολικά 10 αγωνίσματα διεξήχθησαν στις 6–21 Φεβρουαρίου 2014.

Τον Απρίλιο του 2011 η Διεθνής Ολυμπιακή Επιτροπή ενέκρινε την προσθήκη του αγωνίσματος του halfpipe για άντρες και γυναίκες. Τον Ιούλιο του 2011 προστέθηκε και το slopestyle στο πρόγραμμα.

## Πρόγραμμα αγώνων
Ακολουθεί το πρόγραμμα και των 10 αγώνων.

Όλες οι ώρες είναι (UTC+4).

### Νικητές στους άνδρες

### Νικήτριες στις γυναίκες

## Πρόκριση
Μία Ολυμπιακή Επιτροπή μπορεί να συμμετάσχει με μέχρι και 26 αθλητές, με το μέγιστο αριθμό αντρών τους 14 και γυναικών τις 14. Οι 5 αγώνες καθορίζονται από διαφορετικές ποσοστώσεις.

## Συμμετοχές
Έλαβαν μέρος συνολικά 277 αθλητές από 30 χώρες, με τον αριθμό των αθλητών σε παρένθεση. Για πρώτη φορά πήραν μέρος οι Βραζιλία, Βρετανικές Παρθένες Νήσοι και η Χιλή, όπως και η Παραγουάη.

*  (21)
*  (11)
*  (7)
*  (7)
*  (1)
*  (1)
*  (26)
*  (2)
*  (9)
*  (6)
*  (9)
*  (21)
*  (10)
*  (6)
*  (4)
*  (10)
*  (8)
*  (8)
*  (11)
*  (1)
*  (1)
*  (26)
*  (2)
*  (1)
*  (5)
*  (1)
*  (11)
*  (24)
*  (7)
*  (26)

### Τα μετάλλια

## Παραπομπές


Κατηγορία:Αθλήματα Χειμερινών Ολυμπιακών Αγώνων 2014
2014
Μαρκ Χέρρινγκ

*Για άλλους ανθρώπους με το όνομα Μαρκ Χέρρινγκ, βλέπε [[Μαρκ Χέρρινγκ (αποσαφήνιση)]]*

Ο **Μαρκ Ράνκιν Χέρρινγκ** (αγγλικά: *Mark Rankin Herring*, γεννημένος 25 Σεπτεμβρίου 1961) είναι Αμερικανός δικηγόρος και πολιτικός, που υπηρέτησε ως 47ος Γενικός Εισαγγελέας της Βιρτζίνια από τον Ιανουάριο του 2014 έως τον Ιανουάριο του 2022. Είναι μέλος του Δημοκρατικού Κόμματος.

Το 2013 εξελέγη Γενικός Εισαγγελέας, έχοντας νικήσει τον Ρεπουμπλικανό υποψήφιο Μαρκ Όμπενσεϊν σε μια οριακή εκλογή. 

Στις 31 Ιανουαρίου 2006 εκλέχτηκε στη Γερουσία της Βιρτζίνια, σε μια ειδική εκλογή. Προηγουμένως αντιπροσώπευε την 33η περιφέρεια, αποτελούμενη από μέρη των Κομητειών Φέρφαξ και Λούντουν. Το 2017, επανεξελέγη Γενικός Εισαγγελέας της Βιρτζίνια. 

Στις εκλογές του Νοεμβρίου του 2021, δεν κατάφερε να επανεκλεγεί για 3η θητεία στο αξίωμα του Γενικού Εισαγγελέα, και ηττήθηκε από τον Ρεπουμπλικανό Τζέισον Μιγιάρες.

## Βλέπε επίσης
* Τέρι ΜακΌλιφ
* Μαρκ Όμπενσεϊν

## Αναφορές


## Εξωτερικοί σύνδεσμοι
* 
* Senator Mark Herring at the Senate of Virginia
* Mark Herring at the Virginia Public Access Project
* Senator Mark Herring (D-Leesburg) at Richmond Sunlight

Κατηγορία:Πολιτειακοί Γενικοί Εισαγγελείς (ΗΠΑ)
Κατηγορία:Βιρτζίνια
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Πολιτικοί των ΗΠΑ
Κατηγορία:Αμερικανοί δικηγόροι
Κατηγορία:Αμερικανοί εισαγγελείς
Οστροβούλ Μάρε

μικρογραφία|Δορυφορικοί χάρτες του Οστροβούλ Μάρε και της περιοχής
Το **Οστροβούλ Μάρε**, (*μτφ : μεγάλο νησί*),  (*[[ρουμανικά]] : Ostrovul Mare*) είναι νησί της Ρουμανίας στον ποταμό Δούναβη. Το νησί αποτελεί εθνικό φυσικό καταφύγιο, βιότοπο (Rezervaţia Naturala Ostrovul Mare). Βρίσκεται δίπλα στη Ρουμανική πόλη Καλνοβάτ και τη Βουλγαρική πόλη Βιντίν. Διοικητικά ανήκει στον νομό Ολτέα και βρίσκεται στο βόρειοδυτικό του τμήμα.

Στο νησί υπάρχει μια αποικία αναπαραγωγής λαγγόνας (*Microcarbo pygmaeus*). Τον χειμώνα τα νερά του Δούναβη ανεβαίνουν έως και τρία μέτρα και καλύπτουν μέρος της νησίδας. Το 2007 σε ανασκαφή του μουσείου των Σιδηρών πυλών βρέθηκαν ερείπια χριστιανικής βασιλικής που έχει καταστραφεί από τον 4ο μ.χ. αιώνα. Επίσης σε ανασκαφή βρέθηκε εγκατάσταση λίθινης εποχής και ερείπια ρωμαϊκού οχυρού.

## Παραπομπές


Κατηγορία:Νησιά της Ρουμανίας
Κατηγορία:Νησιά του Δούναβη
Κατηγορία:Φυσικά καταφύγια
Νήσος Σάρενγκραντ

μικρογραφία|Το Σάρενγκραντ στον χάρτη
Η **Νησίδα Σάρενγκραντ** (*[[Κροατικά]]: Šarengradska ada, [[Σερβικά]] : Шаренградска ада*) είναι νησί στον ποταμό Δούναβη που ανήκει σήμερα στη Σερβία αλλά διεκδικείται και από την Κροατία. 

Βρίσκεται δίπλα στο Κροατικό χωριό Σάρενγκραντ και σχηματίστηκε το 1909 με την κατασκευή της διώρυγας Μόχοβο - Σάρενγκραντ. Έως το 1991 στα πλαίσια της Γιουγκοσλαβίας ανήκε διοικητικά στην Κροατία, μετά το τέλος του πολέμου η επιτροπή διαιτησίας Μπάντιντερ, η οποία διευθέτησε τα σύνορα των πρώην Γιουγκοσλαβικών δημοκρατιών όρισε το νησί έδαφος της Δημοκρατίας της Κροατίας αλλά παρέμεινε υπό σερβική κατοχή έως σήμερα. Το 2004 η Δημοκρατία της Σερβίας απέσυρε τον στρατό από το νησί και τη φύλαξη του ανέλαβε η αστυνομία ενώ επετράπη σε Κροάτες πολίτες να το επισκέπτονται.

## Παραπομπές


Κατηγορία:Νησιά της Σερβίας
Κατηγορία:Νησιά του Δούναβη
Νήσος Μπελένε

Το **Μπελένε** ή **Πέρσιν** (*[[βουλγαρικά]] : остров Белене ή остров Персин*) είναι νησί στον ποταμό Δούναβη το μεγαλύτερο νησί του στη βουλγαρική επικράτεια. Το νησί περιβάλεται από τον ποταμό Δούναβη που διασπάτε σε δύο κλάδους περνώντας βόρεια και νότια του. Τα διεθνή σύνορα μεταξύ Βουλγαρίας και Ρουμανίας είναι στον βόρειο κλάδο του ποταμού.

Το νησί έχει μήκος 14,5 χιλιόμετρα (9,0 μίλια) και πλάτος 6 χιλιόμετρα (3.7 μίλια). Βρίσκεται βόρεια της πόλης του Μπέλενε και είναι το τέταρτο μεγαλύτερο νησί του Δούναβη. Κατά μέσο όρο η παλίρροια είναι 41.078 τετραγωνικά χιλιόμετρα (15.860 τετραγωνικά μίλια), κατά τη διάρκεια της υψηλής παλίρροιας τμήμα του νησιού καλύπτεται από τα νερά του Δούναβη.

Το Μπέλενε είναι τμήμα φυσικού πάρκου Περσίνα και του βιότοπου των νήσων Μπελένε. Εδώ φωλιάζουν πάνω από 170 είδη σπάνιων υδρόβιων πτηνών, όπως οι χαλκόκοτες , λαγγόνα, Διπλοκεφαλάς , Κοκκινόχηνα και άλλα. Οι χλωρίδα του Μπέλενε αντιπροσωπεύεται από ιτιές , λεύκες αλλά υπάρχει και καλλιεργήσιμη γη. Το νησί σχηματίστηκε από προσχωσιγενή ιζήματα.

Το Μπέλενε φημίζεται για το στρατόπεδο συγκέντρωσης που λειτούργησε εκεί για την κράτηση των πολιτικών κρατουμένων μεταξύ 1949-1953 και 1956-1959. Σήμερα η φυλακή εξακολουθεί να λειτουργεί ως σωφρονιστικό ίδρυμα στο δυτικό τμήμα του νησιού, ενώ το ανατολικό τμήμα είναι προστατευόμενο φυσικό καταφύγιο.

## Παραπομπές


## Πηγές
* *БЕЛЕНЕ, Персин*. Българска енциклопедия А-Я (στα βουλγαρικά). БАН, Труд, Сирма. 2002. ISBN  954-8104-08-3 . OCLC  163361648 .

## Εξωτερικοί σύνδεσμοι
* 

Κατηγορία:Νησιά της Βουλγαρίας
Κατηγορία:Νησιά του Δούναβη
Μπελενε
Βάλτα Αχαΐας

Η **Βάλτα** είναι ορεινό χωριό της πρώην επαρχίας Καλαβρύτων του Νομού Αχαΐας που αποτελεί σήμερα Τοπική Κοινότητα της Δημοτικής Ενότητας Καλαβρύτων του  «Καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Βάλτας ενώ στη συνέχεια αποτέλεσε Δημοτικό διαμέρισμα του «Καποδιστριακού» Δήμου Καλαβρύτων. Ο πληθυσμός του, σύμφωνα με την απογραφή του 2011, είναι 82 κάτοικοι.

Η δημογραφική εξέλιξη του οικισμού μετά τον Β' Παγκόσμιο Πόλεμο είναι η εξής:

Είναι χτισμένο σε υψόμετρο 922 μέτρων, στις πλαγιές του όρους Σκεπαστό, βόρεια των Καλαβρύτων και 25 χιλιομέτρων σε απόσταση από αυτά.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Βιβλιογραφία
* 

## Εξωτερικοί σύνδεσμοι
* Ιστοσελίδα Μoriasnow: Βάλτα
* Ε.Ε.Τ.Α.Α. - Διοικητικές μεταβολές των Ο.Τ.Α

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
We've Come for you All

Το **We've Come for You All** είναι το ένατο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Μάιο του 2003 μέσω της δισκογραφικής εταιρείας "Nuclear Blast Records" στην Ευρώπη και της "Sanctuary Records" στην Αμερική.

Η σύνθεση του δίσκου ξεκίνησε στα μέσα του 2001 και το συγκρότημα μπήκε στο "Bear Tracks Recording Studio" της Νέας Υόρκης το Νοέμβριο εκείνης της χρονιάς. Στις αρχές του 2002, οι ηχογραφήσεις διακόπηκαν για μία σύντομη περιοδεία των Anthrax με τους Judas Priest και επέστρεψαν στο στούντιο τον Μάρτιο του 2002 για την ολοκλήρωση του άλμπουμ. Η παραγωγή του δίσκου έγινε από την Scrap 60 Productions την οποία αποτελούσαν ο κιθαρίστας του συγκροτήματος Ρομπ Κατζιάνο, ο Έντι Γουόλ και ο Στιβ Ρετζίνα.

Το "*We've Come for you All*" ήταν αρχικά προγραμματισμένο να κυκλοφορήσει τον Φεβρουάριο του 2003, αλλά τελικά μετά από αρκετές αναβολές κυκλοφόρησε τον Μάιο εκείνης της χρονιάς πουλώντας πάνω από 60.000 αντίτυπα στον πρώτο χρόνο από την έκδοση του.

Οι κριτικές για το άλμπουμ ήταν θετικές με το "Allmusic" να του δίνει τέσσερα αστέρια με άριστα τα πέντε, το "metal.de" 9 / 10 και το "Metal Storm" 7,3.

## Τραγούδια
1. **Contact** *(Bush, Caggiano, Ian, Bello, Benante)* - 1:15
2. **What Doesn't Die** *(Bush, Caggiano, Ian, Bello, Benante)* - 4:10
3. **Superhero** *(Bush, Caggiano, Ian, Bello, Benante)* - 4:03
4. **Refuse to Be Denied** *(Bush, Caggiano, Ian, Bello, Benante)* - 3:20
5. **Safe Home** *(Bush, Caggiano, Ian, Bello, Benante)* - 5:10
6. **Any Place But Here** *(Bush, Caggiano, Ian, Bello, Benante)* - 5:49
7. **Nobody Knows Anything** *(Bush, Caggiano, Ian, Bello, Benante)* - 2:57
8. **Strap It On** *(Bush, Caggiano, Ian, Bello, Benante)* - 3:32
9. **Black Dahlia** *(Bush, Caggiano, Ian, Bello, Benante)* - 2:37
10. **Cadillac Rock Box** *(Bush, Caggiano, Ian, Bello, Benante)* - 3:41
11. **Taking the Music Back** *(Bush, Caggiano, Ian, Bello, Benante)* - 3:11
12. **Crash** *(Bush, Caggiano, Ian, Bello, Benante)* - 0:57
13. **Think About an End** *(Bush, Caggiano, Ian, Bello, Benante)* - 5:09
14. **W.C.F.Y.A.** *(Bush, Caggiano, Ian, Bello, Benante)* - 4:12

## Θέσεις τσαρτ
***We've Come for You All*** *(άλμπουμ)*

***Επίσημη κυκλοφορία: [[6 Μαΐου]] [[2003]]***

## Τα μέλη του συγκροτήματος
Το "*We've Come for You All*" ηχογραφήθηκε από τους εξής μουσικούς:

* Τζον Μπους - φωνητικά
* Ρομπ Κατζιάνο - κιθάρα
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα

### Γκεστ συμμετοχές
* Ντάιμπαγκ Ντάρελ - κιθάρα
* Ρότζερ Ντάλτρι - φωνητικά

## Πηγές
* Allmusic review
* Encyclopaedia Metallum review
* Metal Storm review
* ANTHRAX Set "We've Come For You All" As Title Of Ninth Studio CD
* Θέσεις τσαρτ

Κατηγορία:Άλμπουμ του 2003
Κατηγορία:Άλμπουμ των Anthrax
Βόρειο σύνθετο στους Χειμερινούς Ολυμπιακούς Αγώνες 2014

Το **[[βόρειο σύνθετο]] στους [[Χειμερινοί Ολυμπιακοί Αγώνες 2014|Χειμερινούς Ολυμπιακούς Αγώνες του 2014]]** διεξήχθη στο κέντρο  Ρούσκι Γκόρκι (RusSki Gorki Jumping Center). Διεξήχθησαν 3 αθλήματα κατά το διάστημα 12–20 Φεβρουαρίου 2014.

## Πρόγραμμα αγώνων
Ακολουθεί το πρόγραμμα και για τα 3 αγωνίσματα.

Όλες οι ώρες είναι (UTC+4).

### Νικητές

## Πρόκριση
Ο μέγιστος αριθμός αθλητών που μπορούν να λάβουν μέρος με μία Εθνική Ολυμπιακή Επιτροπή  είναι 5 . Για να συμμετάσχουν θα πρέπει να έχουν πετύχει βαθμούς σε παγκόσμιο ή ηπειρωτικό αγώνα κυπέλλου κατά την περίοδο Ιουλίου 2012 ως 19 Ιανουαρίου 2014. Οι πρώτοι 55 της λίστας για τους Ολυμπιακούς με το σύστημα των 5 ανά χώρα προκρίνονται για τους αγώνες.
## Μετάλλια

## Συμμετέχουσες χώρες
55 αθλητές και αθλήτριες από 15 χώρες έλαβαν μέρος, με τον αριθμό των αθλητών/τριών σε παρένθεση.

*  (5)
*  (4)
*  (3)
*  (4)
*  (5)
*  (5)
*  (5)
*  (5)
*  (5)
*  (1)
*  (4)
*  (1)
*  (3)
*  (1)
*  (4)

## Παραπομπές


Βορειο συνθετο
2014
Βικτόρια Στέιντιουμ

Το **Βικτόρια Στέιντιουμ** είναι ένα πολλαπλών χρήσεων γήπεδο στο Γιβραλτάρ. Αυτό τον καιρό χρησιμοποιείται κυρίως για την διεξαγωγή ποδοσφαιρικών αναμετρήσεων, ενώ έχει χωρητικότητα της τάξεως των 5.000 θέσεων. Βρίσκεται σε κοντινή απόσταση από το Αεροδρόμιο του Γιβραλτάρ, μόλις λίγα μέτρα από την Λεωφόρο Ουίνστον Τσόρτσιλ. Έλαβε το όνομα της γυναίκας του φιλάνθρωπου από το Γιβραλτάρ, Τζον ΜακΙντος.

Το γήπεδο έχει, επίσης, φιλοξενήσει αναμετρήσεις κρίκετ μετά το 1993. Συγκεκριμένα, φιλοξένησε την πρώτη του αναμέτρηση κρίκετ όταν η Μέριλμποουν Κρίκετ Κλαμπ επισκέφτηκε το Γιβραλτάρ το 1993 για μια αναμέτρηση απέναντι στην Εθνική Γιβραλτάρ.

Μετά την αποδοχή της Ποδοσφαιρικής Ομοσπονδίας Γιβραλτάρ ως πλήρους μέλους της UEFA τον Μάιο του 2013, αποφασίστηκε το υπό κατασκευή Γιουρόπα Πόιντ Στέιντιουμ να αντικαταστήσει το Βικτόρια Στέιντιουμ ως εθνικό στάδιο του Γιβραλτάρ.

## Εικόνες


 Victoria Stadium.jpg|Πανοραμική όψη του Βικτόρια Στέιντιουμ
 Visita Platini Gibraltar Rock Cup 2014 10 (13967075189).jpg|Άποψη της δυτικής κερκίδας του Βικτόρια Στέιντιουμ



## Δείτε επίσης
* Ποδόσφαιρο στο Γιβραλτάρ
* Αθλητισμός στο Γιβραλτάρ

## Παραπομπές


Κατηγορία:Στάδια ποδοσφαίρου στο Γιβραλτάρ
Προεδρική εκλογή των Ηνωμένων Πολιτειών 1996 στο Άρκανσο

Η **προεδρική εκλογή των Ηνωμένων Πολιτειών στο Άρκανσο το 1996** έλαβε χώρα στις 5 Νοεμβρίου 1996, ως μέρος της προεδρικής εκλογής των Ηνωμένων Πολιτειών 1996. Οι ψηφοφόροι επέλεξαν 6 εκλέκτορες για το Εκλεκτορικό Κολλέγιο, οι οποίοι ψήφισαν τον Πρόεδρο και τον Αντιπρόεδρο.

Το **[[Άρκανσο]]** κέρδισε ο Πρόεδρος Μπιλ Κλίντον (Δ-AR) με διαφορά 17 εκατοστιαίων μονάδων. Η προεδρική εκλογή στη Φυσική Πολιτεία ήταν μια κρίσιμη νίκη για το ψηφοδέλτιο των Δημοκρατικών, επειδή το Άρκανσο είναι η πολιτεία προέλευσης του Κλίντον. Ο Ντολ δεν ύψωσε πρόκληση στο Άρκανσο, ούτε ο δισεκατομμυριούχος επιχειρηματίας Ρος Περό (Μεταρρυθμ.-TX), ο οποίος είχε κατέλθει ανεξάρτητος στην προηγούμενη εκλογή. Ο Περό το 1996 έλαβε 7,9 τοις εκατό των ψήφων στη Φυσική Πολιτεία, ένα σημαντικό αποτέλεσμα για υποψήφιο τρίτου κόμματος. Μέχρι την εκλογή του 2012, η εκλογή του 1996 ήταν η τελευταία φορά που ένας Δημοκρατικός Προεδρικός υποψήφιος κέρδισε στο Άρκανσο**·** η πολιτεία έχει κλίνει προς τους Ρεπουμπλικανούς σε κάθε προεδρική εκλογή, με αρχή αυτή του 2000.

## Αποτελέσματα

## Παραπομπές


Αρκανσο
Κατηγορία:Άρκανσο
Προεδρική εκλογή των Ηνωμένων Πολιτειών 1996 στην Ιντιάνα

Η **προεδρική εκλογή των Ηνωμένων Πολιτειών στην Ιντιάνα το 1996** έλαβε χώρα στις 5 Νοεμβρίου 1996 στις 50 πολιτείες και την Π.Κ.. Οι ψηφοφόροι επέλεξαν 12 αντιπροσώπους (ή εκλέκτορες) για το Εκλεκτορικό Κολλέγιο, οι οποίοι ψήφισαν τον Πρόεδρο και τον Αντιπρόεδρο.

Στην  **[[Ιντιάνα]]** επικράτησε ο Γερουσιαστής Μπομπ Ντολ (Ρ-Κάνσας). Η προεδρική αναμέτρηση στην Ιντιάνα δεν ήταν έκπληξη, με τον Ντολ να κερδίζει 47,13% έναντι 41,55% για τον Πρόεδρο Μπιλ Κλίντον (Δ) με διαφορά 5,58%. Ο δισεκατομμυριούχος επιχειρηματίας Ρος Περό (Μεταρρυθμ.-Τέξας) τερμάτισε τρίτος με ένα σημαντικό 10,50% των συνολικών ψήφων στην Ιντιάνα. Η Ιντιάνα θα παρέμενε μια Ρεπουμπλικανική πολιτεία σε επίπεδο προεδρικών εκλογών μέχρι το 2008, οπότε ο Μπάρακ Ομπάμα κέρδισε με μικρή διαφορά κατορθώνοντας την πρώτη νίκη των Δημοκρατικών στην Ιντιάνα μετά το 1964.

## Αποτελέσματα

## Αναφορές


Ιντιανα
Κατηγορία:Ιντιάνα
Τρεις Πύργοι του Αγίου Μαρίνου

thumb|Γκουαΐτα
thumb|Τσέστα

Οι **Τρεις Πύργοι του Αγίου Μαρίνου** είναι μια σειρά πύργων οι οποίοι βρίσκονται στον Άγιο Μαρίνο. Βρίσκονται επί των τριών κορυφών του Μόντε Τιτάνο στην πρωτεύουσα, η οποία επίσης φέρει την ονομασία του Αγίου Μαρίνου, ενώ αναπαριστώνται τόσο επάνω στην εθνική σημαία όσο και στο εθνόσημο. Ο Άγιος Μαρίνος έχει, επίσης, ένα τοπικό γλυκό το οποίο λέγεται *[[Torta Tre Monti|La Torta Di Tre Monti]]* (Κέικ των Τριών Βουνών/Πύργων), ενώ αποτελεί και χαρακτηριστικό στοιχείο της περιοχής, με το περιεχόμενό του να είναι βάση βάφλας με επικάλυψη σοκολάτας.

## Πρώτος Πύργος
Ο Γκουαΐτα είναι ο παλαιότερος σε ηλικία των τριών πύργων, καθώς και ο πλέον γνωστός. Κατασκευάστηκε κατά τον 11ο αιώνα, ενώ για σύντομο διάστημα χρησίμευσε ως φυλακή.

## Δεύτερος Πύργος
Ο Τσέστα βρίσκεται στην υψηλότερη των κορυφών του Μόντε Τιτάνο. Ένα μουσείο προς τιμή του Αγίου Μαρίνου, το οποίο εγκαινιάστηκε το 1956, βρίσκεται εντός αυτού του πύργου. Κατασκευάστηκε κατά τον 13ο αιώνα.

## Τρίτος Πύργος
thumb|right|Μοντάλε
Ο Μοντάλε βρίσκεται στην χαμηλότερη των κορυφών του Μόντε Τιτάνο. Σε αντίθεση με τους υπόλοιπους πύργους, ο συγκεκριμένος δεν είναι επισκέψιμος. Κατασκευάστηκε κατά τον 14ο αιώνα.

## Παραπομπές


## Πηγές
* The Republic of San Marino and Mount Titano - UNESCO World
* San Marino's Cesta Tower | GloboTreks 

Κατηγορία:Πύργοι
Κατηγορία:Άγιος Μαρίνος
Αερολιμένας Ρόδου

Με το όνομα **Αερολιμένας Ρόδου** εννοούνται τα παρακάτω:

* το αεροδρόμιο Κρατικός Αερολιμένας Ρόδου «Διαγόρας».
* ο οικισμός Αερολιμένας με επίσημη ονομασία Αερολιμήν
Μαρίνους Ντεκάαζεν

Ο **Μαρίνους Ντεκάαζεν** (ολλανδικά: Marinus Dijkhuizen) είναι Ολλανδός πρώην ποδοσφαιριστής και νυν προπονητής, γεννημένος στις 4 Ιανουαρίου 1972 στο Ντεν Μπος της Ολλανδίας. Από το 2014 προπονεί την Εξέλσιορ .

## Καριέρα
Ο Ντεκάαζεν ξεκίνησε την επαγγελματική ποδοσφαιρική του καριέρα από την Εξέλσιορ το 1994. Πραγματοποίησε το ντεμπούτο του στις 27 Αυγούστου του ίδιου έτους στην ήττα από την Άλκμααρ με 3-0. Παρέμεινε στην ομάδα του Ρότερνταμ μέχρι το 1996, σκοράροντας 28 γκολ σε 66 εμφανίσεις.

Το 1996 πήρε μεταγραφή στη ΣΚ Καμπούρ, ενώ 3 χρόνια αργότερα πήρε μεταγραφή στην Ουτρέχτη. Όμως στην ομάδα της Ουτρέχτης δεν είχε χρόνο συμμετοχής, κι έτσι αγωνιζόταν τη σεζόν 2000-01 στην σκωτσέζικη Ντανφέρμλιν Αθλέτικ και τη σεζόν 2001-02 στην Έμεν.

Την τριετία 2002-2005 αγωνιζόταν στην Ος όπου είχε καλές σεζόν, σκοράροντας 30 γκολ σε 83 αγώνες. Το 2005 επέστρεψε στον πρώτο σύλλογο της Καριέρας του, την Εξέλσιορ, σκοράροντας μάλιστα 8 γκολ σε 44 αγώνες, ως το 2007, όπου πήγε στην ΣΚ Καμπούρ.

### Προπονητική καριέρα
Την 1 Ιανουαρίου 2014 έγινε επίσημα προπονητής της Εξέλσιορ         , αντικαθιστώντας το Γιον Νταλ Τόμασον όπου πήγε στην Ρόντα.
## Παραπομπές

## Εξωτερικοί σύνδεσμοι
* Μαρίνους Ντεκάαζεν

Κατηγορία:Ποδοσφαιριστές ΣΜΦ Εξέλσιορ
Κατηγορία:Ποδοσφαιριστές ΦΚ Ουτρέχτη
Κατηγορία:Ποδοσφαιριστές Ντανφέρμλιν Αθλέτικ
Κατηγορία:Προπονητές ποδοσφαίρου ΣΜΦ Εξέλσιορ
Κατηγορία:Ολλανδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΣΚ Κάμπουρ
Κατηγορία:Ποδοσφαιριστές ΦΚ Έμεν
Κατηγορία:Ποδοσφαιριστές ΦΚ Ος
Κατηγορία:Ολλανδοί προπονητές ποδοσφαίρου
Κατηγορία:Προπονητές ποδοσφαίρου Μπρέντφορντ ΦΚ
Κατηγορία:Προπονητές ποδοσφαίρου ΝΑΚ Μπρέντα
Κατηγορία:Προπονητές ποδοσφαίρου ΣΚ Κάμπουρ
Στράττις ο Χίος

Ο **Στράττις** ήταν τύραννος της νήσου Χίου κατά τα τέλη του 6ου και τις αρχές του 5ου αιώνα π.Χ..

Ο Στράττις, μαζί με άλλους Έλληνες τυράννους της Ιωνίας και πόλεων-κρατών του Ελλησπόντου, συνόδευσε με δυνάμεις του τον Πέρση βασιλιά Δαρείο Α΄ στην εκστρατεία του στη Σκυθία το 513 π.Χ.. Οι Έλληνες τύραννοι, που ήταν υποτελείς του Δαρείου, διατάχθηκαν να φρουρούν τη γέφυρα του ποταμού Δούναβη. Προέκυψε μετά από αυτό διαφωνία ανάμεσά τους σχετικώς με το αν θα ήταν καλό να καταστρέψουν τη γέφυρα και να αποχωρήσουν αφήνοντας τον Δαρείο αποκλεισμένο βόρεια του ποταμού. Ο Στράττις τότε υποστήριξε τον Ιστιαίο της Μιλήτου, ο οποίος έπεισε τους Έλληνες να μη καταστρέψουν τη γέφυρα.

Μεταγενέστερα, όταν ο Πέρσης στρατηγός Μαρδόνιος καθαίρεσε τους τυράννους της Ιωνίας και τους αντικατέστησε με δημοκρατικά πολιτεύματα το 492 π.Χ., ο Στράττις ήταν ο μόνος τύραννος που γνωρίζουμε ότι διετήρησε τη θέση του. Αυτό πιθανώς οφειλόταν στη θηριώδη αντίσταση που προέβαλε ο χιακός στόλος κατά των Περσών στη Ναυμαχία της Λάδης (494 π.Χ.), όταν η Χίος είχε δημοκρατική διακυβέρνηση.

Στα χρόνια της εκστρατείας του Ξέρξη κατά της Ελλάδας, το 481 ή, πιθανότερα, το 480 π.Χ., ο Στράττις αντιμετώπισε συνωμοσία που εξυφάνθηκε εναντίον του από επτά Χιώτες, οι οποίοι σχεδίαζαν τη δολοφονία του. Ωστόσο, επέτυχε να την καταστείλει όταν ο ένας από τους συνωμότες πρόδωσε το σχέδιό τους. Οι έξι υπόλοιποι συνωμότες κατόρθωσαν τότε να διαφύγουν και να καταφύγουν στη Σπάρτη και στην Αίγινα.

## Παραπομπές



## Πηγές
* Ηροδότου *Ιστορίαι*
* *Νέα Ελληνική Εγκυκλοπαίδεια* «Χάρη Πάτση», τόμος 21, σελ. 99

Στραττις
Στραττις
2986 Μριναλίνι

Ο **Μριναλίνι (Mrinalini)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,865. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από το όνομα της Ινδής κλασικής χορεύτριας και χορογράφου Μριναλίνι Σαραμπάι (γενν. 1918), συζύγου του Βικράμ Σαραμπάι (πρβλ. τον αστεροειδή 2987 Σαραμπάι).

## Φυσικά χαρακτηριστικά
Η μέση διάμετρος του Μριναλίνι εκτιμάται σε 20,53 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0729. Ο Μριναλίνι περιστρέφεται γύρω από τον εαυτό του μία φορά κάθε 12 ως 20 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μριναλινι
2988 Κόρονεν

Ο **Κόρονεν (Korhonen)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,699. Ανακαλύφθηκε το 1943 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του προς τιμή του Φινλανδού αστρονόμου και οπτικού Τάπιο Κόρονεν.

## Φυσικά χαρακτηριστικά
Ο φασματικός τύπος του Κόρονεν είναι **S** (λιθώδης). Ο Κόρονεν περιστρέφεται γύρω από τον εαυτό του μία φορά κάθε 29 ώρες και 30 λεπτά, μία αρκετά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κορονεν
Χονδρική πώληση

**Χονδρική πώληση** ονομάζεται η πώληση και αγορά αγαθών , εμπορευμάτων και υπηρεσιών σε μεγάλες ποσότητες (χονδρικώς). Αφορά συναλλαγές κυρίως μεταξύ επαγγελματιών. Στις συναλλαγές αυτές εκδίδεται τιμολόγιο ή σε λιγότερες περιπτώσεις απόδειξη ταμειακής μηχανής. Ο σκοπός μιας τέτοιας εμπορικής συναλλαγής είναι η μεταπώληση των προϊόντων ή η διάθεση τους ως δώρο προς τους πελάτες.

Κατηγορία:Εμπορικοί όροι
Προεδρική εκλογή των Ηνωμένων Πολιτειών 1996 στη Λουιζιάνα

Η **Προεδρική εκλογή των Ηνωμένων Πολιτειών στη Λουιζιάνα το 1996**έλαβε χώρα στις 5 Νοεμβρίου 1996. Οι ψηφοφόροι επέλεξαν εννέα αντιπροσώπους (εκλέκτορες) για το Εκλεκτορικό Κολλέγιο, οι οποίοι ψήφισαν για Πρόεδρο και Αντιπρόεδρο.

Η **[[Λουιζιάνα]]** κερδήθηκε από τον Πρόεδρο Μπιλ Κλίντον (Δ) με διαφορά 12,07%, μια αύξηση από τα αντίστοιχα αποτελέσματα του 1992 όταν κέρδισε την πολιτεία με διαφορά 4,61%. Ο Κλίντον κέρδισε τις περισσότερες ενορίες (parishes) και κογκρεσιακές περιφέρειες στην πολιτεία. Ο Κλίντον κυριάρχησε στις αγροτικές περιοχές της πολιτείας. 

Η Λουιζιάνα γενικά θεωρείται πιο ανταγωνιστική από τον υπόλοιπο Βαθύ Νότο λόγω του υψηλού μαύρου πληθυσμού της και ούτως οι Δημοκρατικοί είναι πιθανότερο να κερδίσουν εδώ από ότι σε άλλες Νότιες πολιτείες. Είναι επίσης πολύ φυλετικά διαχωρισμένη, με τους λευκούς να ψηφίζουν τους Ρεπουμπλικανούς και τους μαύρους του Δημοκρατικούς. Ο Κλίντον κατάφερε να κερδίσει το 33% των λευκών ψηφοφόρων, κάτι που έγειρε την πολιτεία στην πλευρά του.

## Αποτελέσματα

## Αναφορές


Λουιζιανα
Κατηγορία:Λουιζιάνα
Ραμψίνιτος μύθος

Ο **Ραμψίνιτος μύθος** καταγράφηκε από τον Ηρόδοτο ως ιστορικό γεγονός, ενώ το παραμύθι αυτό ήταν κοινό σε πάρα πολλές από τις τότε κοινωνίες, μεταξύ άλλων και της ελληνικής κοινωνίας. Ήταν το μυθολόγημα του Προφονίου και του Αλαμίδη, που έκτισαν τον θησαυρό τον βασιλιά της Ηλείας Αυγεία, του βασιλέως Υριέως στην Υρία ή Λεβάδια της Βοιωτίας, αλλά και του Τροφωνίου και του Αγαμήδη.

## Σύνοψη

«Και επειδή ήθελε ν' ασφαλίσειτους θησαυρούς του, διέταξε να χτίσουν ένα πέτρινο οικοδόμημα,
του οποίου ο ένας τοίχος θα ήταν κοινός με το έξω μέρος του ανακτόρου του. Εκείνος, όμως,
που ανέλαβε τις εργασίες επιβουλευόταν τους θησαυρούς και σκαρφίστηκε το εξής»:

::Τον έκτισαν κατά τρόπον ώστε να μπορεί να μετακινείται, χωρίς να αφήνει κανένα ίχνος, ένας ογκόλιθος που άφηνε ελεύθερο ένα πέρασμα απ΄ όπου όσοι ήξεραν το μυστικό (οι δυο αρχιτέκτονες) μπορούσαν να μπαίνουν και να κλέβουν.
:::: «Ραμψίνιτος ή οι κλέφτες»

## Παραπομπές


Κατηγορία:Ηρόδοτος
Κατηγορία:Μυθολογήματα
Α.Σ. Ίφιτος Πατρών

right|thumb|200px|Το έμβλημα του «Α.Σ. Ίφιτος Πατρών».
Ο **Α.Σ. Ίφιτος Πατρών** είναι αθλητικό σωματείο της Πάτρας με έδρα τη συνοικία Πυροσβεστείου.

## Ιστορία
Ο σύλλογος ιδρύθηκε το 2011 και έχει έδρα της Πάτρα. Πήρε το όνομά του από τον Ίφιτο τον Ηλείο ο οποίος θεωρείται ότι είναι ο πρώτος διοργανωτής των αρχαίων 
Ολυμπιακών Αγώνων το 776 π.Χ.

Ιδρυτής και πρόεδρος του συλλόγου είναι ο Θεόδωρος Ρέγκλης.

## Επιτραπέζια αντισφαίριση
Ο σύλλογος δραστηριοποιείται στο άθλημα της επιτραπέζιας αντισφαίρισης (πινγκ πονγκ) και λειτουργεί σε καθημερινή βάση προπονητικά τμήματα για όλες τις ηλικίες και 
όλα τα επίπεδα π.χ. παίδων, παμπαίδων, κορασίδων, πανκορασίδων, ανδρών, γυναικών και ΑΜΕΑ. Οι προπονήσεις διεξάγονται σε ειδικά διαμορφωμένο χώρο στο σχολικό συγκρότημα της Πλατείας Πυροσβεστείου όπου και παρέχονται όλες οι απαραίτητες σχετικές υποδομές.

Τη σαιζόν 2012-2013 αναδείχτηκε πρωταθλητής Πελοποννήσου για το πρωτάθλημα της Β' εθνικής κατηγορίας. Τη σαιζόν 2013-2014 συμμετείχε στο πρωτάθλημα της Α2 εθνικής κατηγορίας και κέρδισε την άνοδο στην Α1 εθνική κατηγορία.

Προπονητές του συλλόγου είναι ο  Παναγιώτης Γιώτης και ο Μιχάλης Κατσικαδέλης.

## Παραπομπές


## Πηγές
* «Ανερχόμενη δύναμη ο Ίφιτος Πατρών», άρθρο στην εφημερίδα *Ο Κόσμος της Πάτρας*, φύλλο 07/02/2014.

## Εξωτερικοί σύνδεσμοι
* Επίσημη ιστοσελίδα της Ελληνικής Ομοσπονδίας (Ε.Φ.Ο.Επ.Α.)
* Η επίσημη ιστοσελίδα του συλλόγου.
* Η ιστοσελίδα του συλλόγου στο Facebook.

Κατηγορία:Αθλητικοί σύλλογοι Αχαΐας
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Ιδρύσεις αθλητικών συλλόγων το 2011
2989 Ίμαγκο

Ο **`Ιμαγκο (Imago)** είναι ένας αστεροειδής της Κύριας Ζώνης Αστεροειδών, που περιφέρεται κυρίως στην εσωτερική (δηλαδή την προς τον `Ηλιο) περιοχή της και έχει απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1976 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από τη λατινική λέξη για την εικόνα.

## Φυσικά χαρακτηριστικά
Η μέση διάμετρος του `Ιμαγκο εκτιμάται, χωρίς βεβαιότητα, γύρω στα 12,5 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0595 ± 0,016.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ιμαγκο
2990 Τριμπέργκερ

Ο **Τριμπέργκερ (Trimberger)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του προς τιμή του Αμερικανού αστρονόμου και ειδικού των υπολογιστών Στήβεν Τριμπέργκερ (*Stephen M. Trimberger*).

## Φυσικά χαρακτηριστικά
Τα φυσικά χαρακτηριστικά του Τριμπέργκερ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τριμπεργκερ
2993 Γουέντυ

Η **Γουέντυ (Wendy)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1970 από το προσωπικό του Αστεροσκοπείου του Περθ (Μπίκλεϋ της Αυστραλίας), και πήρε το όνομά της από το όνομα της συζύγου του μέλους της ομάδας που ανεκάλυψε τον αστεροειδή, Αυστραλού αστρονόμου Πήτερ Μπιρτς (πρβλ. τον αστεροειδή 3924 Μπιρτς).

## Φυσικά χαρακτηριστικά
Η μέση διάμετρος της Γουέντυ εκτιμάται σε 10,64 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,188 ± 0,025. Η Γουέντυ περιστρέφεται γύρω από τον εαυτό της μία φορά κάθε 4 ώρες και 25 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γουεντυ
2994 Φλυν

Ο **Φλυν (Flynn)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,9. Ανακαλύφθηκε το 1975 από το προσωπικό του Αστεροσκοπείου του Περθ (Μπίκλεϋ της Αυστραλίας), και πήρε το όνομά του από το επώνυμο της συζύγου (Βίκι Μαίρη Φλυν) του μέλους της ομάδας που ανεκάλυψε τον αστεροειδή, Αυστραλού αστρονόμου Μάικλ Κάντυ (που έδωσε το όνομά του στον αστεροειδή 3015 Κάντυ).

## Φυσικά χαρακτηριστικά
Τα φυσικά χαρακτηριστικά του Φλυν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Φλυν
Ελένη Πέτα

Η **Ελένη Πέτα** (Θεσσαλονίκη, 26 Ιανουαρίου 1970) είναι Ελληνίδα τραγουδίστρια και μουσικός.

## Βιογραφία
Γεννήθηκε και μεγάλωσε στη Θεσσαλονίκη. Τελείωσε τις σπουδές της στο βιολοντσέλο, στο Κρατικό Ωδείο Θεσσαλονίκης. Τότε κάνει τα πρώτα της βήματα ως μουσικός και συνεργάζεται με τον Νίκο Παπάζογλου στη καλοκαιρινή του περιοδεία. Παράλληλα ξεκινάει επαγγελματικά το τραγούδι κάνοντας συγχρόνως μαθήματα φωνητικής στο Ωδείο Αττικής. Ανά τα χρόνια έχει συνεργαστεί με πολλούς και σημαντικούς Έλληνες καλλιτέχνες, συνθέτες, στιχουργούς καθώς επίσης και με την Καμεράτα - Ορχήστρα των Φίλων της Μουσικής, τη Συμφωνική Ορχήστρα της ΕΡΤ, την Ορχήστρα Νυκτών Εγχόρδων Δήμου Πατρέων και τα Μουσικά Σύνολα του Δήμου Αθηναίων.
 
Οι σημαντικότερες στιγμές στην καριέρα της είναι:

# Η συμμετοχή της το 2002 στο σάουντρακ της νέας ταινίας της Λουκίας Ρικάκη *Λόγια σιωπής* όπου ερμηνεύει το τραγούδι των τίτλων.
# Η συνεργασία τον χειμώνα του 2007-2008 με το κουιντέτο TANGartO όπου με το τραγούδι της διεισδύει στο θεατρικό λόγο των τάνγκο του Άστορ Πιατσόλα και των φάδο.
# Τον Απρίλιο του 2009 ο Γιουσού Ν’ Ντουρ, κάτοχος Γκράμμι και πρέσβης των Ηνωμένων Εθνών, επιλέγει την Ελένη Πέτα να εμφανιστεί μαζί του επί σκηνής, σε μια μοναδική συναυλία στο Ποδηλατοδρόμιο Ο.Α.Κ.Α. για τους σκοπούς της Action Africa.
# Το 2010 αρχίζει η συνεργασία της με τον κιθαρίστα Παναγιώτη Μάργαρη. Ετοιμάζουν τη νέα της δισκογραφική δουλειά με τίτλο *Duende*. Στον δίσκο συμμετέχει ένας απ' τους πλέον χαρισματικούς κιθαρίστες και συνθέτες των τελευταίων χρόνων στο χώρο της τζαζ, του φλαμένκο και του τάνγκο, ο Αλ Ντι Μέολα. Με τον Αλ Ντι Μέολα συνεργάζονται επίσης στις εμφανίσεις του στη σκηνή του Gazarte τον Οκτώβριο του 2010.
# Τον Φεβρουάριο του 2011 εμφανίζεται στη σκηνή του Θεάτρου Κάππα μαζί με μια σπουδαία προσωπικότητα της Λατινικής Αμερικής και την πιο σημαντική εκπρόσωπο του Nueva Cancion Chilena, τη Χιλιανή Isabel Parra.

## Δισκογραφία
*1993 - Μπλε ταξίδια (MINOS-EMI)
*1995 - Αμάν και γιαλέλι (MINOS-EMI)
*1999 - Ίδια μάτια άλλο βλέμμα (Polydor - Universal Music)
*2001 - Όλα αρχίζουν εδώ (Nitro Music)
*2002 - Λόγια της σιωπής (CD single - Nitro Music)
* 2002 - Η καλύτερη μέρα είναι αυτή που στα όνειρα αντέχει [Μουσική:Αντώνης Μιτζέλος] (Mercury - Universal Music)
*2004 - Δυνατά (Mercury - Universal Music)
*2006 - Παιδί ακόμα (Legend)
*2008 - Στείλε σήμα (Backstage Productions)
*2009 - Άρωμα παράξενο (Diatono)
*2011 - Duente (Lyra)
*2013 - Να μείνεις εδώ (digital single Feelgood records)
*2015 - Το δώρο (digital single ogdoo music)

## Παραπομπές


Κατηγορία:Ελληνίδες τραγουδίστριες
Τζέιμς Φέργκιουσον (Αμερικανός αστρονόμος)

: * *Για τον ομώνυμο Σκωτσέζο αστρονόμο του 18ου αιώνα, δείτε [[Τζέιμς Φέργκιουσον (Σκωτσέζος αστρονόμος)|εδώ]].*

Ο **Τζέιμς Φέργκιουσον** (, 31 Αυγούστου 1797 – 26 Σεπτεμβρίου 1867) ήταν Αμερικανός αστρονόμος και μηχανικός.

Ο Φέργκιουσον γεννήθηκε στη Σκωτία (δεν πρέπει όμως να συγχέεται με τον Σκωτσέζο αστρονόμο Τζέιμς Φέργκιουσον που γεννήθηκε το 1710). Σε ηλικία μόλις τριών ετών μετανάστευσε στις ΗΠΑ, όπου εργάσθηκε αρχικώς ως βοηθός μηχανικού στην κατασκευή της Διώρυγας της Ήρι. Στη συνέχεια ασχολήθηκε με την αστρονομία, εργαζόμενος από το 1847 στο Ναυτικό Αστεροσκοπείο των ΗΠΑ, στην πρωτεύουσα Ουάσινγκτον. Πραγματοποίησε την πρώτη ανακάλυψη αστεροειδή από όσες έγιναν από την αμερικανική ήπειρο, του 31 Ευφροσύνη το έτος 1854. Αργότερα ανεκάλυψε και άλλους 2 αστεροειδείς: τη Βιργινία το 1857 και την Ηχώ το 1860.

Απεβίωσε στις ΗΠΑ σε ηλικία 70 ετών.

## Ονομάσθηκε προς τιμή του
* Ο αστεροειδής 1745 Φέργκιουσον, που ανακαλύφθηκε το 1941 από το ίδιο αστεροσκοπείο.

## Παραπομπές


## Πηγές
* Νεκρολογία στο περιοδικό ''The Observatory'', τόμος 30, σσ. 352-353 (1907)

Κατηγορία:Αμερικανοί αστρονόμοι
Κατηγορία:Αστρονόμοι του 19ου αιώνα